Fimmtudaginn 6. apríl var tekin fyrsta skóflustunga að Háskólatorgi . Þorgerður Katrín Gunnarsdóttir menntamálaráðherra og Björgólfur Guðmundsson , formaður stjórnar Háskólasjóðs h / f Eimskipafélags Íslands tóku fyrstu skóflustunguna í sameiningu . Starfsmenn ÍAV hefja svo í beinu framhaldi framkvæmdir við Háskólatorg en gert er ráð fyrir að Háskólatorg verði vígt þann 1. desember 2007 . ÍAV ásamt arkitektastofunum Hornsteinum og teiknistofu Ingimundar Sveinssonar urðu hlutskarpastir í lokaðri samkeppni verktaka og hönnuða um Háskólatorg sem fram fór síðastliðið sumar . Háskólatorg 2 sem er á tveimur hæðum , verður reist á bílastæðinu milli Odda , Lögbergs og Nýja Garðs . Alls verður Háskólatorg vinnustaður á þriðja hundrað starfsmanna deilda og þjónustustofnana , þar verða á hverjum tíma rúmlega 1500 stúdentar við nám og störf og daglega munu fleiri hundruð gesta heimsækja Háskólatorg . Þar verða tveir fyrirlestrasalir , hvor fyrir 180 nemendur , tveir 100 manna salir , sérstök umræðustofa fyrir “ case study ” , rannsóknastofa í hagfræði og sálfræði , aðgengissetur fyrir stúdenta og starfsfólk sem þurfa aðgang að sérhæfðum hugbúnaði og tækjum , tölvuver , smærri fundarstofur , viðtalsherbergi og fleiri rými . Margvíslegar tengingar Nýbyggingarnar eru tengdar bæði neðanjarðar frá jarðhæð Háskólatorgs 2 í kjallara Háskólatorgs 1 og úti frá jarðhæð Háskólatorgs 1 til annarrar hæðar Háskólatorgs 2 . Þessu til viðbótar hefur verið óskað eftir við arkitekta bygginganna að huga að frekari tengingum við Nýja Garð og Árnagarð . Með tengingum nýrra bygginga og eldri eru sköpuð skilyrði fyrir flæði , tengsl og samneyti fólks á ólíkum sviðum og til að mynda eitt frjótt samfélag Háskólans .